Diari Oficial de la Generalitat Valenciana


Sumari del DOGV 1046, del 18-04-1989 (1989/813647)

RESOLUCIÓ de 28 de març de 1989, de la Conselleria de Cultura, Educació i Ciència, per la qual es convoca el concurs de disseny de suports per al Carnet Jove.
--------------------------------------------------------------------------------------------------------------------------------------------------------------

### Dades del document

Número de DOGV
:   1046

Data del DOGV
:   18-04-1989

Secció del DOGV
:   ALTRES DISPOSICIONS

Número del document
:   1989/813647


Data del document
:   28-03-1989

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 28 de març de 1989, de la Conselleria de Cultura, Educació i Ciència, per la qual es convoca el concurs de disseny de suports per al Carnet Jove.  
La renovació del Carnet Jove de la Generalitat Valenciana, com els d'altres comunitats autònomes i d'altres països europeus, es farà anualment seguint els acords internacionals corresponents (protocols de Lisboa de 1987 i de Madrid de 1988).  
En aquest sentit, la renovació que es farà el 1989 serà una nova oportunitat per a promoure el Carnet Jove entre els joves de la nostra comunitat.  
La Conselleria de Cultura, Educació i Ciència pretén aprofitar també aquesta situació per a connectar amb els creadors joves de la comunitat Valenciana.  
En per aixà que aquesta Conselleria ha resolt:  
Article primer  
Convocar un concurs de disseny de suports per al Carnet Jove que es regirà per les bases que figuren en l'annex d'aquesta resolució.  
Article segon  
Destinar a aquest concurs la quantitat d?1.000.000 pessetes a càrrec del crèdit 75.07.1.686.3.  
DISPOSICIO FINAL  
Aquesta resolució entrarà en vigor l?endemà de la publicació en el Diari Oficial de la Generalitat Valenciana.  
València, 28 de març de 1989.   
El Conseller de Cultura, Educació i Ciència:   
Ciprià Ciscar i Casaban.  
ANNEX  
Bases per a la participació en el concurs de disseny de suports per al Carnet Jove.  
Primera  
1. Podran participar-hi tots els joves, individualment o col·lectivament, residents en la Comunitat Valenciana que no superen els 30 anys d'edat en el moment que presenten el dossier.  
2. Podran participar-hi, així mateix, empreses quan els empresaris i els treballadors tinguen els requisits assenyalats en l'apartat anterior.  
Segona  
Els participants hauran de presentar un dossier que integre els treballs següents:  
a) Disseny del cartell anunciador del Carnet Jove 1989/1990 i les arts finals amb les característiques següents:  
- Dimensió: 50 x 70 cm  
- Tintes: 4 x 4  
b) Dues adaptacions del cartell anunciador per a plafons publicitaris amb les mides següents: un de 3 x 4 metres i un altre de 3 x 8 metres, que podran ser presentades plegats, fraccionats, etc.  
c) Disseny de la portada i de la contraportada de la Guia del Carnet Jove adaptant el cartell anunciador.  
Dimensió: 15 x 21 cm.  
d) Disseny i estructura de l?interior de la guia i dels logotips corresponents a cadascun dels que conformen l?índex de la guia, en tintes 2 x 2.  
Tercera  
1. Les sol·licituds d'inscripció es faran segons el model que s'inclou al final d'aquest annex. La sol·licitud haurà d'acompanyar-se de la documentació següent:  
- Dossier que incloga el conjunt dels treballs que s'indiquen en la base segona.  
- Currículum personal o profesional, segons el cas.  
- Fotocòpia del DNI o de la llicència fiscal, segons el cas.  
El col·lectius de joves en què els membres no disposen de llicència fiscal hauran de presentar la fotocòpia del DNI de tots els components.  
2. Tota la documentació requerida es presentarà en el Registre General de la Conselleria de Cultura, Educació i Ciència o als Serveis Territorials de Cultura i Educació.  
3. El termini d'admissió de les sol·licituds serà d'un mes comptador des de la publicació en el Diari Oficial de la Generalitat Valenciana.  
Quarta  
El Director General de Joventut designarà els components del jutjat que haurà de seleccionar les obres premiades.  
Cinquena  
El treball seleccionat rebrà un premi de 700.000 pessetes. Es concediran, així mateix, dos accèsits de 150.000 pessetes cadascun.  
Sisena  
1. La Conselleria de Cultura, Educació i Ciència, per mitjà de la Direcció General de Joventut utilitzarà les obres premiades per a les finalitats previstes en la base segona, posteriorment es restituiran els treballs als autors.  
2. Els treballs no seleccionats es tornaran en un termini de sis mesos comptadors des del dia que el jutjat emeta el veredicte.  
Setena  
La participació en aquest concurs suposa la plena acceptació d'aquestes bases. La decisió del jutjat serà inapel·lable.  
Model de sol·licitud d'inscripció per al concurs de suports Carnet Jove 1989/1990  
Nom i cognoms del (s) participant (s) (Les empreses hauran de fer una Ilista de tots els treballadors i empresaris)  
1r Edat  
2n Edat  
3r Edat  
4t Edat  
Domicili de localització:  
   
Localitat C.P Provincia   
Teléfon   
 d de 1989  
(firma)  
Documentació que s'hi adjunta:  
- Dossier  
- Currículum  
- Fotocópia de DNI/Llicéncia fiscal  
DIRECCION GENERAL DE JOVENTUT. VALENCIA.